| Medaljeoversikt |
| --- |
| Konkurrerte for Ukrainas flagg Ukraina |
| Langrenn / skiskyting |
| Paralympiske vinterleker |
| Sølv | 2014 Russlands flagg Sotsji |  15 km langrenn |
| Sølv | 2014 Russlands flagg Sotsji |  1 km langrenn |
| Sølv | 2014 Russlands flagg Sotsji |  5 km langrenn |
| Bronse | 2014 Russlands flagg Sotsji |  6 km skiskyting |
| Sølv | 2010 Canadas flagg Vancouver |  5 km langrenn |
| Sølv | 2010 Canadas flagg Vancouver |  15 km langrenn |
| Sølv | 2010 Canadas flagg Vancouver |  3x2,5 km langrenn |
| Bronse | 2010 Canadas flagg Vancouver |  12,5 km skiskyting |
| Sølv | 2006 Italias flagg Torino | 10 km langrenn |
| Bronse | 2006 Italias flagg Torino | 5 km langrenn |
| Bronse | 2006 Italias flagg Torino | 15 km langrenn |
| Bronse | 2006 Italias flagg Torino | 3 x 2,5 km langrenn |
| Sølv | 2006 Italias flagg Torino | 12,5 km skiskyting |
| Para-VM |
| Gull | 2013 Sveriges flagg Sollefteå‎ |  Langrenn 15 km  |
| Sølv | 2013 Sveriges flagg Sollefteå |  Langrenn 5 km  |
| Sølv | 2013 Sveriges flagg Sollefteå |  Langrenn 4x2,5 km  |
| Gull | 2013 Sveriges flagg Sollefteå |  Skiskyting 6 km  |
| Sølv | 2011 Russlands flagg Khanty-Mansiysk |  Langrenn 15 km  |
| Bronse | 2011 Russlands flagg Khanty-Mansiysk |  Langrenn 5 km  |
| Gull | 2009 Finlands flagg Vuokatti |  Langrenn 15 km  |
| Sølv | 2009 Finlands flagg Vuokatti |  Langrenn 3x2,5 km  |
| Sølv | 2009 Finlands flagg Vuokatti |  Langrenn 5 km  |
| Bronse | 2009 Finlands flagg Vuokatti |  Langrenn 1 km  |
| Sølv | 2005 USAs flagg Fort Kent |  Langrenn 15 km  |
| Sølv | 2005 USAs flagg Fort Kent |  Langrenn 3x2,5 km  |
| Gull | 2005 USAs flagg Fort Kent |  Skiskyting 7,5 km  |
| Sølv | 2005 USAs flagg Fort Kent |  Skiskyting 12,5 km  |

**Julija Viktorivna Batenkova-Bauman** (ukrainsk: Юлія Вікторівна Батенкова-Бауман; født 20. september 1983 i Simferopol) er en ukrainsk funksjonshemmet idrettsutøver. Hun konkurrerer i langrenn og skiskyting, i klasse LW6 for stående.

Hun er mange ganger verdensmester i både langrenn og skiskyting, og har også mange sølv- og bronsemedaljer fra Paralympiske leker.

Bakgrunn
--------

Batenkova mistet den ene armen i en trafikkulykke da hun var syv år gammel. Både hennes mor og yngre bror døde i denne ulykken. Hun begynte å trene friidrett da hun var 19 år gammel, og begynte med langrenn i Kovel i 2003. Hun debuterte internasjonalt ved VM i 2005.

Idrettskarriere
---------------

Hun deltok i sitt første VM da hun deltok i VM i langrenn og skiskyting for funksjonshemmede 2005. I langrenn kom hun på 2.-plass på 15 km og på 3 x 2,5 km stafett, mens hun kom på 4.-plass på både 5 og 10 km. I skiskyting vant hun 7,5 km, og hun fikk sølvmedalje på 12,5 km. Året etter deltok hun ved Paralympiske vinterleker 2006 i Torino, der hun fikk til sammen fem medaljer. I langrenn kom hun på 2.-plass på 10 km, bak Anna Burmistrova, og hun kom på 3.-plass på 5 og 15 km. Polske Katarzyna Rogowiec vant disse to distansene. Hun deltok også på stafettlaget som fikk bronse på 3 x 2,5 km. I skiskyting deltok hun på 7,5 km, der hun kom på 9.-plass. 

Ved neste VM, i 2009 i Vuokatti, vant hun 15 km og kom på 2.-plass på 5 km og 3 x 2,5 km stafett. Hun kom på 3.-plass på langrennssprinten. I skiskyting kom hun på 4.-plass på 12,5 km, og stilte også til start på jaktstarten, men ble diskvalifisert. Hun deltok ved Paralympiske vinterleker 2010 i Vancouver, der hun fikk tre sølvmedaljer i langrenn; på 5 og 15 km individuelt og 3 x 2,5 km stafetten. På langrennssprinten kom hun på 5.-plass. Hun fikk også en bronsemedalje på 12,5 km skiskyting, og hun kom på 4.-plass på 12,5 km skiskyting. 

I 2011 deltok hun ved VM i langrenn og skiskyting for funksjonshemmede 2011. Hun kom på 2.-plass på 15 km langrenn, slått av Oleksandra Kononova. På 5 km kom hun på 3.-plass, og på langrennssprinten kom hun på 4.-plass. Hun fikk ingen medaljer i skiskyting, men kom på 4.-plass på 12,5 km og 5.-plass på 7,5 km. Ved VM i langrenn og skiskyting for funksjonshemmede 2013 i Sollefteå‎ vant hun 15 km langrenn. Hun kom på 2.-plass på 5 km, og deltok på Ukrainas stafettlag som fikk sølv på 4 x 2,5 km for mixlag. På sprinten kom hun på 4.-plass. I skiskyting vant hun 6 km, og kom på 5.-plass på 10 km og 7.-plass på 12,5 km. 

Hun fikk sølv på både 15 og 5 km langrenn ved Paralympiske vinterleker 2014 i Sotsji i Russland, og fikk også sølv på langrennssprinten. På stafetten kom Ukraina på 4.-plass. På 6 km skiskyting fikk hun bronse, og hun kom for øvrig på 5.-plass på 10 km og 6.-plass på 12,5 km i skiskyting.

Referanser
----------

Eksterne lenker
---------------

* *Artikkelen er ikke koblet til Wikidata*
* IPC - Iuliia Batenkova Arkivert 19. april 2014 hos Wayback Machine. (biografi og resultater)
* (en) Profil hos Sotsji 2014 Arkivert 8. mars 2014 hos Wayback Machine.